ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วย ค่าเบี้ยประชุมค่าพาหนะ ค่าเบี้ยเลี้ยง ค่าเช่าที่พัก และค่าใช้จ่ายอย่างอื่นในการปฏิบัติหน้าที่ของกรรมการและกรรมการบริหารพ.ศ. ๒๕๕๒ โดยที่เป็นการสมควรปรับปรุงระเบียบกระทรวงเกษตรและสหกรณ์ว่าด้วย ค่าเบี้ยประชุม ค่าเบี้ยเลี้ยง ค่าเช่าที่พัก ค่าพาหนะและค่าใช้จ่ายอย่างอื่นในการปฏิบัติหน้าที่ของกรรมการ และกรรมการบริหาร พ.ศ. ๒๕๔๓อาศัยอำนาจตามความในมาตรา๒๒ แห่งพระราชบัญญัติกองทุนฟื้นฟูและพัฒนาเกษตรกร พ.ศ. ๒๕๔๒รัฐมนตรีว่าการกระทรวงเกษตรและสหกรณ์ โดยความเห็นชอบของกระทรวงการคลังจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงเกษตรและสหกรณ์ว่าด้วย ค่าเบี้ยประชุม ค่าพาหนะ ค่าเบี้ยเลี้ยง ค่าเช่าที่พักและค่าใช้จ่ายอย่างอื่นในการปฏิบัติหน้าที่ของกรรมการ และกรรมการบริหาร พ.ศ. ๒๕๕๒ข้อ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกระทรวงเกษตรและสหกรณ์ ว่าด้วยค่าเบี้ยประชุมค่าเบี้ยเลี้ยง ค่าเช่าที่พัก ค่าพาหนะและค่าใช้จ่ายอย่างอื่นในการปฏิบัติหน้าที่ของกรรมการ และกรรมการบริหาร พ.ศ. ๒๕๔๓บรรดาระเบียบข้อบังคับ และคำสั่งอื่นใดที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้กรรมการ หมายความว่ากรรมการในคณะกรรมการกองทุนฟื้นฟูและพัฒนาเกษตรกรและคณะกรรมการบริหารกองทุนฟื้นฟูและพัฒนาเกษตรกรแต่ไม่รวมถึงกรรมการซึ่งได้รับเงินเดือนหรือค่าตอบแทนอย่างอื่นในหน้าที่นั้น ๆโดยเฉพาะข้อ๕ให้กรรมการได้รับเบี้ยประชุมเป็นรายครั้ง ดังต่อไปนี้(๑) ประธานกรรมการ ครั้งละ ๓,๗๕๐ บาท(๒) รองประธานกรรมการ ครั้งละ ๓,๓๕๐ บาท(๓) กรรมการ ครั้งละ ๓,๐๐๐ บาท(๔) ประธานกรรมการบริหาร ครั้งละ ๒,๕๐๐ บาท(๕) รองประธานกรรมการบริหาร ครั้งละ ๒,๒๕๐ บาท(๖) กรรมการบริหาร ครั้งละ ๒,๐๐๐ บาทการประชุมในวันเดียวกันมากกว่าหนึ่งครั้งให้ได้รับเบี้ยประชุมเพียงครั้งเดียวข้อ๖เมื่อมีการประชุมกรรมการเว้นแต่กรรมการที่แต่งตั้งตามกฎหมายให้ได้รับค่าพาหนะค่าเบี้ยเลี้ยง ค่าเช่าที่พัก และค่าใช้จ่ายอย่างอื่นในการปฏิบัติหน้าที่ในลักษณะเหมาจ่ายเป็นรายครั้ง ตามบัญชีหมายเลข ๑ ท้ายระเบียบนี้หรือเท่าที่จ่ายจริงตามความที่กำหนดในข้อ ๗ข้อ๗ในกรณีที่กรรมการมีความจำเป็นต้องเดินทางไปปฏิบัติหน้าที่นอกเขตจังหวัด อันเป็นที่ตั้งของสำนักงานกองทุนฟื้นฟูและพัฒนาเกษตรกรเพื่อปฏิบัติหน้าที่ตามกฎหมายว่าด้วยกองทุนฟื้นฟูและพัฒนาเกษตรกรให้ได้รับค่าเบี้ยเลี้ยง ค่าเช่าที่พัก ค่าพาหนะและค่าใช้จ่ายอย่างอื่นในการปฏิบัติหน้าที่ดังต่อไปนี้(๑) ค่าเบี้ยเลี้ยงเหมาจ่าย วันละ ๕๐๐ บาท(๒) ค่าเช่าที่พักเท่าที่จ่ายจริง แต่ไม่เกินวันละ ๑,๖๐๐บาท กรณีที่เบิกจ่ายในลักษณะเหมาจ่าย ให้เบิกจ่ายได้ในอัตราไม่เกินวันละ ๘๐๐ บาท(๓) ค่าพาหนะให้เบิกได้ดังนี้(๓.๑) กรณีใช้ยานพาหนะประจำทาง ให้เบิกค่าพาหนะเท่าที่จ่ายจริงโดยประหยัด(๓.๒) กรณีใช้ยานพาหนะส่วนตัว ให้สามารถเบิกเงินชดเชยในการใช้พาหนะตามหลักเกณฑ์ที่กระทรวงการคลังกำหนดโดยอนุโลม(๓.๓) กรณีเดินทางโดยยานพาหนะรับจ้างระหว่างสถานที่อยู่ ที่พักหรือสถานที่ปฏิบัติงานประจำกับสถานียานพาหนะประจำทางหรือสถานที่จัดพาหนะที่ต้องใช้ในการเดินทางไปปฏิบัติงานให้เบิกค่าพาหนะรับจ้างได้เท่าที่จ่ายจริงแต่ทั้งนี้ต้องไม่เกินอัตราที่กระทรวงการคลังกำหนดโดยอนุโลม(๓.๔) การเบิกค่าใช้จ่ายอื่นที่จำเป็นต้องจ่ายเนื่องในการเดินทางไปปฏิบัติหน้าที่ต้องเป็นไปตามเงื่อนไขดังนี้(๓.๔.๑) เป็นค่าใช้จ่ายที่จำเป็นต้องจ่ายหากไม่จ่ายไม่อาจเดินทางถึงจุดหมายแต่ละช่วงที่เดินทางไปปฏิบัติหน้าที่ได้(๓.๔.๒) ต้องไม่เป็นค่าใช้จ่ายที่มีกฎหมาย ระเบียบ หลักเกณฑ์ ข้อบังคับหรือหนังสือสั่งการของกระทรวงการคลังกำหนดไว้เป็นการเฉพาะ(๓.๔.๓)ต้องไม่ใช่ค่าใช้จ่ายที่เกี่ยวกับเนื้องานที่ไปปฏิบัติหน้าที่ซึ่งถือเป็นค่าใช้จ่ายในการบริหารงานของกองทุนฟื้นฟูและพัฒนาเกษตรกรข้อ๘ในกรณีที่กรรมการมีความจำเป็นต้องเดินทางไปปฏิบัติหน้าที่ตามกฎหมายว่าด้วยกองทุนฟื้นฟูและพัฒนาเกษตรกรในต่างประเทศชั่วคราว ให้ได้รับเบี้ยเลี้ยง ค่าเช่าที่พัก ค่าพาหนะและค่าใช้จ่ายในการปฏิบัติหน้าที่ในลักษณะเหมาจ่ายหรือเท่าที่จ่ายจริงตามบัญชีหมายเลข๒ ท้ายระเบียบนี้ข้อ๙ให้รัฐมนตรีว่าการกระทรวงเกษตรและสหกรณ์รักษาการตามระเบียบนี้ประกาศ ณ วันที่ ๒๙มกราคม พ.ศ. ๒๕๕๒ธีระ วงศ์สมุทรรัฐมนตรีว่าการกระทรวงเกษตรและสหกรณ์[เอกสารแนบท้าย]๑.บัญชีแนบท้ายหมายเลข ๑ ค่าเบี้ยเลี้ยง ค่าเช่าที่พักค่าพาหนะและค่าใช้จ่ายอย่างอื่น ในลักษณะเหมาจ่าย๒.บัญชีแนบท้ายหมายเลข ๒ ค่าเบี้ยเลี้ยง ค่าเช่าที่พักและค่าพาหนะในการไปปฏิบัติหน้าที่ต่างประเทศชั่วคราว(ดูข้อมูลจากภาพกฎหมาย)ปริยานุช/จัดทำ๑๐ มีนาคม ๒๕๕๒โชติกานต์/ปรับปรุง๒๕ สิงหาคม ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๓๓ ง/หน้า ๑/๒ มีนาคม ๒๕๕๒